CELEX: E2005P0002
Language: lv
Date: 2005-02-10 00:00:00
Title: EBTA Uzraudzības iestādes 2005. gada 10. februāra prasība pret Islandes Republiku (Lieta E-2/05)

19.5.2005   
            
            
               LV
            
            
               Eiropas Savienības Oficiālais Vēstnesis
            
            
               C 117/27
            
         EBTA Uzraudzības iestādes 2005. gada 10. februāra prasība pret Islandes Republiku
   (Lieta E-2/05)
   (2005/C 117/08)
   EBTA Uzraudzības iestāde, ko pārstāvēja Niels Fenger un Bjørnar Alterskjær, 35, Rue Belliard, B-1040 Brussels, 2005. gada 10. februārī iesniedza EBTA Tiesai prasību pret Islandes Republiku.
   Iesniedzējs prasa, lai Tiesa:
   
               1.
            
            
               Pasludinātu, ka Islandes Republika, noteiktajā laika posmā neatceļot un neatgūstot saskaņā ar nodokļu shēmu sniegto valsts atbalstu, kas saskaņā ar 2004. gada 25. februāra Lēmumu Nr. 21/04/COL uzskatāms par nesavietojamu ar EEZ nolīgumu, nav pildījusi savas saistības saskaņā ar minētā lēmuma 2., 3., un 4. punktu un
            
         
               2.
            
            
               liktu Islandes Republikai segt tiesāšanās izdevumus.
            
         Juridiskā un faktiskā pamatinformācija un prasības juridiskais pamats:
   
               —
            
            
               Islandes Republika 1999. gada martā pieņēma tiesību aktu Nr. 31/1999 par Starptautiskiem komercuzņēmumiem, neinformējot par to EBTA Uzraudzības iestādi, skatīt Uzraudzības un Tiesas nolīguma (UTN) 3. protokola 1. panta 3. punktu.
            
         
               —
            
            
               EBTA Uzraudzības iestāde 2004. gada 25. februārī pieņēma Lēmumu Nr. 21/04/COL, kurā tā konstatēja, ka šajā tiesību aktā noteiktā nodokļu shēma uzskatāma par valsts atbalstu EEZ nolīguma 61. panta 1. punkta nozīmē un ka paziņojuma trūkuma dēļ šis atbalsts no procedūras viedokļa nav likumīgs un nav savietojams ar EEZ nolīgumu.
            
         
               —
            
            
               Piemērojot UTN 3. protokola II daļas 14. panta noteikumus, EBTA Uzraudzības iestāde secināja, ka šis atbalsts jāatgūst no saņēmējiem, sākot ar 1999. fiskālo gadu.
            
         
               —
            
            
               Islandes Republika nav laicīgi rīkojusies saskaņā ar Lēmumu Nr. 21/04/COL. Tādēļ EBTA Uzraudzības iestāde saskaņā ar UTN 3. protokola I daļas 1. punkta 2. apakšpunkta otro ievilkumu ir nosūtījusi šo lietu izskatīšanai EBTA Tiesā.